Предмет: Српски језик

Наставна јединица: Пепељуга

Разред: четврти

Наставник: Бојана Пешић

Тип часа: вежбање

Наставне методе и технике: дијалошка, кооперативна, креативна, активна настава (експресивне активности)

Наставни (психолошки принципи): емоције и учење. принцип трајности знања, самореферентно памћење

Облици рада: фронтални, индивидуални, групни

Циљеви и задаци часа: уочавање односа између добра и зла; истицање ликова путем добра и зла

Развијање интересовања ученика за упознавање са различитим занимањима (адвокат, порота, режисер, декоратер, шминкер, писац, глумац).

Подстицање ученика на поистовећивање, то јест доживљавање лика и улоге које глуме; развијање свести ученика о разликама између добра и зла; оспособљавање ученика да разумеју различите поступке људи у зависности од ситуације у којој се налазе; формирати критичко мишљење о ликовима из бајке и њиховим поступцима

Корелација: Грађанско васпитање, Ликовна култура, Природа и друштво, Музичка култура

Наставна средства и помагала: драмски текстови који су ученици сами осмислили, хамер са исписаним реченицама, маске, костими, временска карта за исказивање осећања

Активности ученика: решавају разноврсне задатке активним учествовањем, причају, глуме

Активности наставника: усмеравање и подстицање рада ученика, планер, помоћник, посматрач, медијатор, иницијатор, организатор

Структура часа:

Проналажење речи у реченици

О, тацна се поломила! (oтац)

Заменицу Ви лако можемо користити. (вила)

Кори Томић је песник. (корито)

Принц Езарел живи у каменом дворцу. (принцеза)

Голубица носи писмо. (голуб)

Гаврило Принцип је извршио атентат на престолонаследника Фердинанта. (принц)

Помајка је купила лепу кравату, (мајка)

Песма ће харач да победи. (маћеха)

Пепељугарић је спортиста. (Пепељуга)

Пева Цане песму. (певац)

Дечак Пап ученик је четвртог разреда. (папуче)

Ученици проналазе речи у реченици. На тај начин ће се подсетити ликова из бајке.

Шта сте имали за домаћи задатак? (За домаћи задатак смо имали да направимо представу, тако да судимо маћехи, јер су угрожена права детета. Да организујемо пороту, судије, публику, одбрану, публику, новинског извештача.

Данас ћемо путем ваше представе да видимо како ћете одбранити права детета везано за бајку Пепељуга.

Излазе ученици на сцену.

Репортер: Добардан поштовани гледаоци. Налазимо се испред Опшинског суда у центру града. За пар минута почиње суђење маћехи против које је тужбу поднела Пепељуга. За сада толико, јавићемо се тачно у подне, када се очекује крај суђења и тада ћемо саопштити одлуку суда.

Судница (судија, тужилац, одбрана, порота, Пепељуга, маћеха, сведоци).

Судија: Даме и господо, дана 07.10.2018.године, почињем суђење оптуженој маћехи против које је тужбу поднела Пепељуга. Молим да се обе стране изјасне о оптужници.

Пепељуга: Ја се зовем Мара, имам дванаест година, живим у кући са маћехом, њеном ћерком и оцем. Рано сам остала без мајке. Годинама сам понижавана од стране маћехе. Она ме уопште не воли, свакодневно ме малтретира. Не дозвољава ми да идем у школу, да се дружим са другом децом. Због ње морам да седим само у кући и обављам све кућне послове. Ја то не могу више да поднесем и зато сам је тужила.

То није тачно. Ја годинама бринем о њој. Она је размажена и неваспитана. Неће ништа да слуша, не жели да иде у школу, тврдоглава је и љубоморна.

Судија: Молим да сведоци кажу нешто о овом случају.

Старац: Све је тачно што је Пепељуга рекла. Она никада не лаже и веома је искрена.

Отац: И ја се слажем са оним што је рекла моја ћерка.

Нисам био добар отац, требао сам да је заштитим и да упозорим своју садашњу жену да се боље понаша према мом детету.

Маћехина ћерка: Тачно је што је рекла моја мајка. Пепељуга је једно размазено и неваспитано дете.

Одбрана: Ја мислим да је маћеха искрено говорила и за своје тврдње има сведока.

Предлажем да се Пепељуга води код психолога који ће јој рећи како треба да се понаша.

Тужилац: Ја мислим да су Пепељуга и њени сведоци довољно рекли. Она је само дете, па чак и да је размажена и неваспитана. Према детету не треба бити груб, дете не треба да обавља грубе кућне послове. Детету треба обезбедити услове за безбрижно и срећно детињство.

Порота: Ми се слажемо са мишљењем тужиоца. Иако не познајемо девојчицу, на основу онога што смо чули, закључујемо да је она веома добро дете, послушна и лепо васпитана. У њеним очима се види да је тужна и несрећна. Зато предлажемо судији да пресуди у корист Пепељуге.

Судија: Даме и господо, устаните. По члани десет кривичног закона Републике Србије суд доноси одлуку да се маћеха казни најстрожијом казном, а то је казна затвора од двадесет година због тога што није бринула о малолетном детету, већ га је искориштавала, вређала и угрожавала његово основно право на игру, школу и безбрижно детињство.

Репортер: Поштовани гледаоци, поново се јављамо са лица места. Управо је судија Општинског суда донео одлуку којом се маћехи изриче казна затвора од двадесет година због недоличног понашања према малолетном детету.

По завршетку прве групе наступа друга група.

Радња се одвија у судници

Новинар: Драги слушаоци публичице мала иза мене је за суђење сала. Одвија се збиља расправа у суду, када вам кажем повод бићете у чуду. Маћеха је и те како, код разума здрава, нарушила сва дечја права!

Одбрана је љута, склонила би спута сва дечја права. Ал, адвокат с друге стране приче да ће на крају пресудом да се диче. Не бих више одлагао дешавања та јер нестрпљиво чека порота. Судија је строг. Тако кажу бабароге, маћехе, веце, мора да је зато што је на страни деце.

Могао бих ја бити и дужи, ал ево маћехе, бежим да и мене не тужи.

Судија: устали су сви и судија прича.

Поштована порото, публико и одбрано заказујем данас суђење у два због непоштовања дечјих права. По члану,,осмех“ и закону о ,,дечјој срећи“ чујмо прво шта то смета веци... овај хоћу рећи маћехи. Нека њена одбрана устане и испред мене стане.

Адвокат Мргуд (маћехина одбрана):

Часни суде и порото строга за мог клијента кажу да је бабарога.

Адвокат Буцко (Пепељугина одбрана)

Ма ко то каже!? Часни суде адвокат Мргуд лаже!

Мргуд: Ма ко лаже то ми ћелави дебељко каже!

Адвокат Буцко: Нисам ћелав то ми се усијала глава од борбе за дечја права!

Судија: Мир у судници! Понашате се као у лудници. Адвокате Буцко, седите на место немој да опомињем често! Наставите Мргуде.

Адвокат Мргуд: Мој клијент је као што рекох баба...хм, хм. Она у ствари задовољна није што несме ту малу шмизлу да бије. Маћеха је жена по последњој моди. Она Пепељуги само ред уводи.

Адвокат Буцко: Ма о каквом реду причаш, зар се редом зове да једна девојчица гледа попут сове!? Буљаве оћи од пепела што крај њега спава госпон судија, зар мекани кревет не спада у дечја права?

Судија: Имате реч! Мргуде вратите се на своје место, после ћете рећи оно ресто.

Адвокат Буцко: Часни суде моја молба је мала, уведите закон о поштовању дечјих права. Да сва деца на свету расту од љубави, а не као мој клијент у бувари.

Она часни суде знате брише под у касне сате. Сваког се дана поред пепела буди, а од жутих наслага јој се не виде зуби. Она косу своју никада не чешља, да је тако лепша маћеха ју је прешла.

Књигу часни суде, мој клијент не пита, а не би ни могла ништа да прочита јер је пепео за очи штипа.

Судија: Доста!

Буцко: Али часни суде...

Судија: Рекао сам доста! Ниједна пресуда није проста. Одлучио ја сам да је суђењу крај, порото своје мишљење сад дај!

Порота: (договара се, један од њих устаје).

Донели смо одлуку. Часни суде, на свету треба што више деце да буде. Да се поштују сва њихова права, јер има пуно малих паметних глава. Гласамо за децу да се што више мазе и недозвољавамо да се њихова права газе.

Судија: Хвала порото, ствар је јасна по члану ,,осмех“ и члану да деца расту ко трава усваја се закон о поштовању дечјих права.

Јер да вам кажем пиблико моја драга, деца су одраслим људима снага. Поштовањем дечјих права помажемо да се изграде добри људи.

Права детета су да се у топлом кревету буде, да мирише на џем и врућ хлеб, да има увек топло да се обуче и родитеља да га кроз живот вуче. Права дечија још су и то да услове има да научи да чита, да броји и да се за своју будућност бори.

Да се мази, да се воли ето зато дете постоји. И још нешто можда и најмудрије бринете о деци јер деца су наше сутрашње судије! (Судија лупи чекићем о сто и виче)

Суд се распушта!!!

(Порота аплаудира, Буцко честита Пепељуги) маћеха се љути и то све троје док новинар извештава.

Новинар: Ето драги наши гледаоци можете одмах дати по један загрљај деци. Суђење је дошло до краја и усвојен је закон о поштовању дечјих права. Ви мргуди, бабароге, веце и остали нељуди што се на децу окомили сетите се да сте и ви некада деца били.

Завршни део часа:

Решавање проблема: Како омогућити Пепељуги да са маћехом живи весело и без страха?

Читање и анализа радова